Diari Oficial de la Generalitat Valenciana


Sumari del DOGV 9639, del 14-07-2023 (2023/7967)

Extracte de la Resolució de 6 de juliol de 2023, del rector de la Universitat Politècnica de València, per la qual s'aprova la convocatòria del programa «Erasmus+» amb fins de pràctiques per a la realització d'estades entre l'1 de juny de 2023 i el 31 de juliol de 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9639

Data del DOGV
:   14-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7967


Data del document
:   06-07-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València

Extracte de la Resolució de 6 de juliol de 2023, del rector de la Universitat Politècnica de València, per la qual s'aprova la convocatòria del programa «Erasmus+» amb fins de pràctiques per a la realització d'estades entre l'1 de juny de 2023 i el 31 de juliol de 2024. [2023/7967]  
BDNS (identif.): 707967.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/707967)  
  
Primera. Objecte de la convocatòria  
Aquesta convocatòria està destinada a seleccionar i assignar fons als estudiants i recent titulats de la Universitat Politècnica de València (UPV) que realitzaran una estada amb fins de pràctiques (SMP) en el marc del programa «Erasmus+» entre l'1 de juny de 2023 i el 31 de juliol de 2024 presencial al país de destinació que trien.  
Les estades amb finalitats de pràctiques formen part de l'Acció KA1 del programa «Erasmus+» de la Unió Europea a l'àmbit de l'educació superior. La informació general sobre els objectius, condicions i requisits del programa es publica a la pàgina del Servei Espanyol per a la Internacionalització de l'Educació (SEPIE) http://www.sepie.es/ i a la Guia del Programa (https://erasmus-plus.ec.europa.eu/es/erasmus-programme-guide).  
  
Segona. Crèdit pressupostari i quantia de les ajudes  
La present convocatòria de beques es finançarà amb càrrec a la partida pressupostària 719945178/422/47168 de l'Oficina de Programes Internacionals d'Intercanvi en l'exercici pressupostari 2023 per un import màxim de 300.000,00 euros.  
L'import total màxim i la concessió de les ajudes estaran condicionats a l'existència de crèdit adequat i suficient en el pressupost de la Universitat Politècnica de València en l'exercici 2023.  
L'estudiantat beneficiari rebrà una quantitat mensual d'acord amb les normes de finançament per a la mobilitat de pràctiques establerta pel Servei Espanyol per a la Internacionalització de l'Educació (SEPIE) per als projectes de la convocatòria 2022 en concepte de «Suport individual». Aquests imports mensuals estan establerts en funció del nivell de vida del país de destinació, segons els grups que es descriuen a continuació:  
Grup 1.  
Dinamarca, Finlàndia, Irlanda, Islàndia, Liechtenstein, Luxemburg, Noruega i Suècia.  
Països associats de la regió 14: Illes Feroe, Regne Unit, Suïssa: 460 euros/mes  
Grup 2.  
Alemanya, Àustria, Bèlgica, Xipre, França, Grècia, Itàlia, Malta, Països Baixos i Portugal.  
Països associats de la regió 13: Andorra, Estat de la Ciutat del Vaticà, Mónaco, San Marino: 410 euros/mes  
Grup 3.  
Bulgària, Txèquia, Croàcia, Eslovàquia, Eslovènia, Estònia, Hongria, Letònia, Lituània, Macedònia del Nord, Polònia, Romania, Sèrbia i Turquia: 360 euros/mes  
Països associats de les regions 1 a 12: 700 euros/mes  
D'acord amb l'establert pel SEPIE es considerarà com a «estudiant amb menys oportunitats» a l'estudiantat que es trobe en alguna de les situacions següents:  
a) Haver estat beneficiari d'una beca d'estudis de caràcter general de l'Administració General de l'Estat per fer estudis universitaris i altres estudis superiors o d'una beca del Departament d'Educació del País Basc en el curs immediatament anterior al que es faja la mobilitat o en el mateix curs.  
b) Tenir la condició de refugiat o amb dret a protecció subsidiària o haver presentat sol·licitud de protecció internacional a Espanya  
c) Tenir reconeguda i qualificada legalment una discapacitat en grau igual o superior al 33 %  
La persona amb la condició d'estudiant amb menys oportunitats rebrà una quantitat addicional de 250 euros/mes, afegits al «Suport individual».  
«Suport per a viatge: els beneficiaris a destinacions de països associats de les regions 1 a 12, a més de l'import anterior per a ajuts individuals rebran els imports màxims següents com a ajuda de viatge:  
  
  
Distància\* Import  
Entre 100 i 499 km 180 eur per participant  
Entre 500 i 1999 km 275 eur per participant  
Entre 2000 i 2999 km 360 eur per participant  
Entre 3000 i 3999 km 530 eur per participant  
Entre 4000 i 7999 km 820 eur per participant  
8 000 km o més 1.500 eur per participant  
  
  
\*Per calcular el recorregut s'utilitza la calculadora de distàncies establerta per la Comissió Europea http://ec.europa.eu/programmes/erasmus-plus/tools/distance\_en.htm; L'import de l'ajuda per viatge de la taula anterior  
  
València, 6 de juliol de 2023.- El rector, p. d. s. (01.06.2021), el vicerector d'Internacionalització i Comunicació: José Francisco Monserrat del Río.